Eufrosyne (maaorja)

Eufrosyne oli suomalaistaustainen maaorja ja Pietari Suuren pojan, Aleksei Petrovitšin rakastajar. Teini-ikäinen Eufrosyne vietiin Isovihan aikana orjaksi Venäjälle, missä hän päätyi Aleksein opettajan, Nikifor Vjazemskin omistukseen. Aleksei ihastui Eufrosyneen ja otti tämän asumaan samaan taloon vaimonsa kanssa. Massier, R: “Peter The Great: His Life and World” Random House, Inc., 1980, sivu 666. 

Vuonna 1716 Aleksei riitaantui isänsä Pietari Suuren kanssa ja pakeni ulkomaille mukanaan paašipojaksi puettu Eufrosyne.Montefiore, S: “Romanovit 1613-1918” WSOY, 2016, sivu 175-176   Aleksei palasi Venäjälle tammikuussa 1718. Pietari aloitti oikeudenkäynnin poikaansa vastaan ja syytti tätä salaliitosta. Eufrosyne antoi oikeudessa raskauttavan lausunnon rakastajastaan. Hän kertoi Aleksein toivoneen isänsä kuolemaa, ja aikovan perua isänsä tekemät uudistukset tämän kuoltua. Massier, R: “Peter The Great: His Life and World” Random House, Inc., 1980, sivu 701. Aleksei tunnusti kidutuksen jälkeen syyllistyneensä salaliittoon ja hänet tuomittiin kuolemaan, mutta hän menehtyi ennen tuomion täytäntöönpanoa. Eufrosyne selvisi rangaistuksetta, meni myöhemmin naimisiin ja eli vuosia Pietarissa.Montefiore, S: “Romanovit 1613-1918” WSOY, 2016, sivu 180  
 Lähteet  

Luokka:Rakastajattaret
Luokka:Suomalaiset orjat
Luokka:Isoviha